Diari Oficial de la Generalitat Valenciana


Sumari del DOGV 9381, del 12-07-2022 (2022/6552)

ACORD d'1 de juliol de 2022, del Consell, pel qual s'autoritza una transferència de crèdit del capítol 2 del programa 422.50, Promoció del valencià i gestió del multilingüisme, al capítol 1 del programa 421.10, Direcció i serveis generals, de la Conselleria d'Educació, Cultura i Esport, per import d'107.825,93 euros (exp. 09.015/22-105).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6552


Data del document
:   01-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de juliol de 2022, del Consell, pel qual s'autoritza una transferència de crèdit del capítol 2 del programa 422.50, Promoció del valencià i gestió del multilingüisme, al capítol 1 del programa 421.10, Direcció i serveis generals, de la Conselleria d'Educació, Cultura i Esport, per import d'107.825,93 euros (exp. 09.015/22-105). [2022/6552]  
El Consell Europeu va aprovar el 21 de juny de 2020 la creació del programa NextGenerationEU, com a resposta a la crisi causada per la pandèmia de Covid-19, establint dos instruments financers, l'ajuda a la Recuperació per a la Cohesió i els Territoris d'Europa (REACT-EU) i el Mecanisme Europeu de Recuperació i Resiliència (MRR). Aquests mecanismes faciliten a través de transferències directes i préstecs l'increment de les inversions públiques per a realitzar reformes que contribuïsquen a la recuperació de l'economia. Per a fer efectives les inversions i reformes, les administracions públiques han d'adaptar els procediments de gestió i el model de control, els quals generen una càrrega addicional de treball en alguns serveis de la Sotssecretària de la Conselleria d'Educació, Cultura i Esport i per consegüent els recursos humans existents resulten insuficients per a abordar adequadament l'execució de les noves funcions assignades derivades de la gestió de l'execució d'aquest pla de recurperació, transformació i resiliència.  
  
Per això, la Conselleria d'Educació, Cultura i Esport, proposa reforçar la plantilla amb l'aprovació d'un programa temporal, que tindrà una duració inicial de tres anys, amb possibilitat d'un any de pròrroga; el cost previst per a aquest exercici és de 107.825,93 euros, i per al seu finançament la Conselleria proposa destinar disponibilitats de crèdits existents en el capítol 2 del programa 422.50 Promoció del valencià i gestió del multilingüisme al capítol 1 del programa 421.10 Direcció i serveis generals.  
A aquest efecte, i en virtut del que es disposa en els articles 21 i 23 del a Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 79.38.12.976.92.0 per import d'107.825,93 euros.  
  
Segon  
Autoritzar un augment de crèdit en l'aplicació 22.39.16.302.22.1 per import d'107.825,93 euros.  
  
València, 1 de juliol de 2022  
  
La consellera secretària,  
AITANA MAS MAS